*Andre betydninger: Bazooka (musikkinstrument)*
M20 Super Bazooka
**Bazooka** er kallenavnet på det første i en lang serie bærbare, rekylfrie panservernrakettkastere. Opphavsperson var den amerikanske obersten Leslie Skinner, som ved Aberdeen Proving Ground i 1942, sørget for en så vellykket demonstrasjon at våpenet straks ble satt i produksjon. Med en hulladningsgranat med diameter på 2,36 tommer, hadde våpenet forholdsvis god gjennomslagskraft på kort hold (opptil 200 m), og ble første gang anvendt i felttoget i Nord-Afrika under annen verdenskrig. Det var et av de viktigste antipanservernvåpnene som ble brukt av Den amerikanske hæren under krigen.

Under andre verdenskrig lagde tyskerne en kopi med større sprenglegeme (kaliber 88 mm) og kalte det Raketenpanzerbüchse «Panzerschreck». Dette førte til at også USA videreutviklet våpenet til en versjon med 88 mm kaliber.

Rakettkasteren var i tjeneste under koreakrigen, der det forholdsvis lille, rakettdrevne prosjektilet på 4 kg viste seg utilstrekkelig mot nordkoreanernes T34-tanks.

Bazookaens etterfølger ble etter annen verdenskrig kjent i Norge under betegnelsen panservernrakettkaster, som ble forkortet til PVRK. Som 88 mm-utgave, var den i bruk i den norske hæren fram til 84 mm rekylfri kanon ble tatt i bruk midt på 1970-tallet.

Våpenet ble kalt «bazooka» fordi det liknet en hjemmelaget trombone som den amerikanske radiokomikeren Robin "Bob" Burns (f. 1890) benyttet.

Varianter
---------

M1 Bazooka
Amerikansk soldat med M1 Bazooka under andre verdenskrig 1943.
Amerikanske soldater fra U.S. Army Signal Corps, blant annet bevæpnet med bazooka, ved Fontainebleau i Frankrike i august 1944. Stridsvogna er en M10 Wolverine.
### M1 «Bazooka»

* Introdusert 14. juni 1942 av Capt. L.A. Skinner.
* Bruker M6-rakett
* Kan penetrere 10 cm panser

### M1A1 «Bazooka»

* Forbedret elektrisk system
* Enklere design
* Bruker M6A1-rakett
* Uten grep foran

### M9 «Bazooka»

* Optisk sikte
* Forsterket utskytningsrør
* Metalloppbygning
* Bruker M6A3-rakett
* Kan penetrere 12.5 cm panser
* Supplerte M1A1 i 1944.

### M9A1 «Bazooka»

* Delbar for enklere transport
* Batteritenning erstattet av avtrekker

### M20 «Super Bazooka»

* Større sprenglegeme (89 mm)
* Kan penetrere 20 cm panser
* Utvidet rekkevidde til 150 meter
* Satt i tjeneste under Koreakrigen

### M20B1 «Super Bazooka»

* Lettvektsversjon av aluminium
* Brukt i tillegg til M20

### M20A1/A1B1 «Super Bazooka»

* Oppdatert forbedret versjon av M20 og M20B1
* Satt i produksjon i 1952

### M25 «Three Shot Bazooka»

* Eksperimentell modell på tripod med magasin, ca. 1955

Brukere
-------

* Canadas flagg Canada
* Frankrikes flagg Frankrike
* Paraguays flagg Paraguay
* Portugals flagg Portugal
* Storbritannias flagg Storbritannia
* USAs flagg USA

Se også
-------

* Rakettdrevet granat
* Rekylfri kanon

Referanser
----------

1. 1 2 3 4 5 6 7  Oppslagsordet «bazooka» i *Store norske leksikon*

Eksterne lenker
---------------

* (en) Bazooka – kategori av bilder, video eller lyd på Commons Rediger på Wikidata

* (en) Bazooka – galleri av bilder, video eller lyd på Commons Rediger på Wikidata

| * v
* d
* r
Amerikanske infanterivåpen under andre verdenskrig |
| --- |
| Pistoler | Colt M1911 · M1917 revolver · Smith & Wesson Victory |
| Rifler | M1 Karabin · M1 Garand · Springfield M1903 · Johnson M1941 rifle |
| Hagler | Winchester Modell 1897 · Ithaca M37 · Winchester Modell 1912 |
| Maskinpistoler | M1 (Thompson) · M3 Grease Gun · Reising M50 · United Defense M42 |
| Maskingevær og større | Browning Automatic Rifle · Browning M1917 · Browning M1919 · Johnson M1941 LMG · M2 Browning · Bazooka · M2 flammekaster |
| Patroner | .45 ACP · .38 Special · .30-06 Springfield · .30 Carbine · .50 BMG |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |

Portal: Andre verdenskrig